21-февраль вири дуьньядин ч1аларин югъ!

Дидед ч1ал! Вучиз дидед ч1ал? Вучиз лагьайт1а, дидеди чирнавай, диде чаз чирнавай ч1ал. Чи играми, багьа лезги ч1ал. Яраб вун рик1елай фидани, хайи ч1ал чавай маса гуз жедани?

Аял ч1алал къведайла, ада вичин ч1алал сифтени-сифте «диде» гаф лугьуда. Гьикьван иер,гуьзел гаф я. Диде хьиз чна чи ч1ални хвена к1анда, ша чна чи ч1ал садрани рик1елай ракъур тийин.

Амма гьайиф хьи эхиримжи вахтара чи ч1ал рик1елай ракъурдайбурни санбар жезва.Чи ч1алан кьилин гаф тир «диде» элкъвенва «мама» гафуниз. Гьа ик1 санбар гафар чи ч1алай акъатзава.Т1алабзава «Асиятан жалоба» шиирдихъ к1евелай яб акалун.

Ученик 1. «Асиятан жалоба» шиир хуралай к1елда.

Къе «диде» гаф рик1елай алуднавайда пака «буба» кваз хкьадач, муькуь юкъуз «ч1ал» квахьда,ахпа хайи «чил» амукьдач, гуьгъуьналлаз «Ватан» рик1елай алатда .

Ученик 2.»Зун лезги я» шиир хуралай к1елда.

Ша, чна жуван хайи дидед ч1ал садрани рик1елай ракъур тийин, ам чи гуьзгуь, тарих, бубайри тунвай ирс гьамиша вине кьуна, хуьз алахъин.

«Лезги ч1ал» шиир к1елда 6- классдин ученик Караханов Рамазана.

1990- йисуз ЮНЕСКО-ди 21- февраль дуьньядин вири халкьарин ч1аларин югъ яз тестикьарнава.

И карни дуьньядин винелай хейлин ч1алар терг жезвайвиляй абур хуьнин ва вилик тухунин мураддалди авунвай кар я.Чи Дагъустанда арадай квахьдай гъвеч1и ч1алар хейлин хьуниз килигна, и кардиз лап кьет1ен фикир гузва.

Рушарин дестеди «Зи Дагъустан» мани тамамарда.

Аялри лезги ч1алаз бахшнавай шиирар к!елда.

Гьуьрметлу аялар ! Дидед ч1ал хуьник куь пайни кутаз жеда. Жуван хизанда, дустарин арада дидед ч1алал рахун, лезги шаиррин ктабар, кьисаяр,манияр к1елун, жуван лезги газет, лезги журналар кхьин ва абур к1елун я.

Лугьузва хьи, квахьда зи ч1ал,-

Гьихьтин завал и кар я?

Амукьдачни зи лезги хкалкь?

Ч1ални халкь са гафар я.

Эвер гузва къе за вири

Лезги диде- бубайриз:

Геж тахьурай гьуьрметлубур,

Ч1ал чира куь балайриз.

Ша, чун гьар са кас вафалу жен дидед ч1алаз! Чун сад хьайила, жуван ч1ал, чил хвейила, гьамиша лезги халкь душманд винел гъалиб хьайиди я.

Ч1алаз вафалуди, Ватандизни, буба-дидедизни вафалу яз амукьда!

Тарсунин кьил: «Дидед ч1алаз вафалу жен гьар са кас.»

Тарсунин мурад: дидед ч1алакай чирвилер гун;

 лезги ч1ал хуьнин,к1ан хьунин

 гьиссер кутун; дидед ч1алаз ва-

 фалу хьуниз эвер гун.

Тарсуниз лазим тадаракар:

 дидед ч1алакай лагьанвай ци-

 татаяр, шикилар, планшет,тет-

 радар ва ктабар.

Тарсунин финиф:

1.Тарс тешкилун.

Муаллимдин сугьбет:

И ч1аван хийирар , балаяр! Къенин чи тарс адетдинди туширди жеда. Къенин тарсуна чахъ мугьманарни ава, гьавиляй чна къе чахъ авай чирвилер акъудна къалурун лазим я.